Na osnovu člana 13 stav 5 Zakona o gimnaziji ("Službeni list RCG", broj 64/2002), Ministarstvo prosvete i nauke donosi

**PRAVILNIK**

**O NAČINU, POSTUPKU I VREDNOVANJU KRITERIJUMA ZA UPIS UČENIKA U GIMNAZIJU**

(Objavljen u "Sl. listu RCG", br. 21 od 5. aprila 2005)

**Uvodna odredba**

**Član 1**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Način, postupak i vrednovanje kriterijuma za upis učenika u gimnaziju, u slučaju kada je broj prijavljenih kandidata za upis veći od broja traženog konkursom, vrši se u skladu sa ovim pravilnikom

**Provjera znanja jezika**

**Član 2**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Provjeru znanja jezika na kojem se izvodi nastava, za upis stranih državljana u gimnaziju, vrši komisija, koju obrazuje direktor gimnazije, u sastavu: dva nastavnika jezika na kojem se nastava izvodi i nastavnik stranog jezika.  
     Komisija vrši pismenu i usmenu provjeru znanja jezika iz stava 1 ovog člana, a pokazano znanje vrednuje ocjenama "zadovoljava" i "nezadovoljava", o čemu sačinjava zapisnik.  
     Provjeru znanja iz stava 3 ovog člana, komisija je dužna da obavi u roku od tri dana od dana isteka roka za podnošenje prijava za upis.  
     Ocjena komisije je konačna.

**Kriterijumi za upis**

**Član 3**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Kriterijumi za upis učenika u prvi razred gimnazije, na osnovu kojih se utvrđuje redosljed za upis, su:  
     1) uspjeh na eksternoj provjeri znanja na kraju osnovne škole;  
     2) opšti uspjeh u poslednja tri razreda osnovne škole;  
     3) uspjeh iz maternjeg jezika, matematike i dva predmeta od značaja za dalje školovanje u poslednja tri razreda osnovne škole;  
     4) rezultati sa takmičenja, odnosno osvojenih nagrada i priznanja.

**Vrednovanje uspjeha na eksternoj provjeri znanja**

**Član 4**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Uspjeh na eksternoj provjeri znanja, iz maternjeg jezika, matematike i jednog predmeta koji učenik izabere, vrednuje se tako što ocjena odličan (5) nosi 12 bodova, ocjena vrlo dobar (4) nosi 10 bodova, ocjena dobar (3) nosi 7 bodova i ocjena dovoljan (2) nosi 3 boda.

**Vrednovanje opšteg uspjeha**

**Član 5**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Opšti uspjeh u poslednja tri razreda osnovne škole iskazuje se brojem bodova tako što se saberu srednje ocjene opšteg uspjeha u poslednja tri razreda i pomnože sa brojem tri (3). Ukupan broj bodova zaokružuje se na dvije decimale.

**Vrednovanje uspjeha iz predmeta**

**Član 6**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Uspjeh iz maternjeg jezika, matematike i dva predmeta od značaja za dalje školovanje u poslednja tri razreda osnovne škole vrednuje se tako što se pojedinačne ocjene iz tih predmeta saberu i njihov zbir podijeli sa brojem dva (2).  
     Predmete od značaja za dalje školovanje iz stava 1 ovog člana, određuje Zavod za školstvo uz saglasnost Ministarstva.

**Vrednovanje rezultata na takmičenju i priznanja**

**Član 7**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Vrednuju se rezultati učenika osnovne škole postignuti na pojedinačnom takmičenju iz nastavnih predmeta tako što se kandidatu koji u poslednjem razredu osnovne škole osvoji jedno od prva tri mjesta, dodjeljuju sledeći bodovi:  
     1) međunarodno takmičenje: prvo mjesto - 18 bodova; drugo mjesto - 16 bodova; treće mjesto -13 bodova;  
     2) savezno takmičenje: prvo mjesto - 15 bodova; drugo mjesto - 13 bodova; treće mjesto - 10 bodova;  
     3) republičko takmičenje: prvo mjesto - 12 bodova; drugo mjesto - 10 bodova; treće mjesto - 7 bodova.  
     U slučaju iz stava 1 ovog člana, kada kandidat iz jednog predmeta osvoji pojedinačna mjesta na više nivoa takmičenja, uzima se u obzir najbolji ostvareni rezultat, odnosno najveći broj bodova osvojen na jednom nivou takmičenja.  
     U slučaju iz stava 1 ovog člana, kada kandidat iz dva ili više predmeta osvoji po jedno ili više pojedinačnih mjesta, bodovi iz svih predmeta sabiraju se po nivoima takmičenja, pri čemu se uzima u obzir najbolji ostvareni rezultat, odnosno najveći broj bodova osvojen na jednom nivou takmičenja.  
     Republičko priznanje Diploma "Luča" vrednuje se sa 12 bodova.

**Rangiranje kandidata za upis**

**Član 8**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Kandidati za upis u gimnaziju rangiraju se prema ukupnom broju bodova ostvarenim po svim osnovama koje se vrednuju za upis na jedinstvenoj rang listi.  
     Kada više kandidata ostvari isti broj bodova, prednost u rangiranju imaju kandidati koji su osvojili veći broj bodova:  
     1) na eksternoj provjeri znanja, iz člana [4](http://www.podaci.net/sllistcg/prikaz-b.php?db=&what=P-vkuugi04v0521&draft=0&html=&nas=13241&nad=4&god=2005&status=1#clan4) ovog pravilnika;  
     2) po osnovu opšteg uspjeha, iz člana [5](http://www.podaci.net/sllistcg/prikaz-b.php?db=&what=P-vkuugi04v0521&draft=0&html=&nas=13241&nad=4&god=2005&status=1#clan5) ovog pravilnika;  
     3) po osnovu ocjena iz predmeta, iz člana [6](http://www.podaci.net/sllistcg/prikaz-b.php?db=&what=P-vkuugi04v0521&draft=0&html=&nas=13241&nad=4&god=2005&status=1#clan6) ovog pravilnika.

**Komisija za upis**

**Član 9**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Upis u gimnaziju vrši komisija koju obrazuje direktor gimnazije na predlog nastavničkog vijeća.  
     Komisija iz stava 1 ovog člana, utvrđuje rang listu kandidata u roku od sedam dana od dana isteka roka za podnošenje prijava za upis u gimnaziju.  
     Utvrđena rang lista objavljuje se na oglasnoj tabli u prostorijama gimnazije.

**Pravo na prigovor**

**Član 10**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Na utvrđenu rang listu iz člana [9](http://www.podaci.net/sllistcg/prikaz-b.php?db=&what=P-vkuugi04v0521&draft=0&html=&nas=13241&nad=4&god=2005&status=1#clan9) stav 2 ovog pravilnika, kandidat za upis ili njegov roditelj mogu podnijeti prigovor nastavničkom vijeću gimnazije u roku od tri dana od dana objavljivanja rang liste na oglasnoj tabli.  
     Po prigovoru iz stava 1 ovog člana, nastavničko vijeće je dužno da odluči u roku od tri dana od dana podnošenja prigovora.  
     Odluka nastavničkog vijeća je konačna.

**Prelazna odredba**

**Član 11**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Do primjene eksterne provjere znanja na kraju trećeg ciklusa u svim osnovnim školama u Republici Crnoj Gori upis u gimnaziju vršiće se primjenom kriterijuma iz člana [3](http://www.podaci.net/sllistcg/prikaz-b.php?db=&what=P-vkuugi04v0521&draft=0&html=&nas=13241&nad=4&god=2005&status=1#clan3) tač. 2), 3) i 4) ovog pravilnika, a prednost u rangiranju vrednovaće se u skladu sa članom 8 stav 2 tač. 2) i 3) ovog pravilnika.

**Prestanak važenja**

**Član 12**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Danom stupanja na snagu ovog pravilnika prestaje da važe odredbe Pravilnika o sadržaju, načinu i postupku polaganja kvalifikacionog ispita i vrednovanja kriterijuma za upis učenika u srednju školu ("Službeni list RCG", broj 18/02), koje se odnose na upis u gimnaziju.

**Stupanje na snagu**

**Član 13**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovaj pravilnik stupa na snagu osmog dana od dana objavljivanja u "Službenom listu Republike Crne Gore".  
       
     Broj: 01-1047  
     Podgorica, 11. mart 2005. godine  
     Ministar, Prof. dr Slobodan Backović, s. r.